ซาราอูดง

เป็นอาหารท้องถิ่นของเมืองนางาซากิ แม้ชื่อจะมีคำว่า "อูดง" แต่ก็ไม่จัดว่าเป็นอูดง เพราะใช้เส้นที่ต่างจากเส้นอูดงทั่วไป โดยเส้นที่ใช้นั้นจะคล้ายกับยากิโซบะ หรือเฉ่าเมี่ยนของอาหารจีน

โดยทั่วไปที่ใช้ในจังหวัดนางาซากิจะมีทั้งเส้นเล็กและเส้นใหญ่ เส้นเล็กมักผัดในน้ำมันก่อน แล้วทำเป็นเส้นกรอบ สำหรับแบบเส้นใหญ่ จะเตรียมโดยนำเส้นแบบจัมปงมานึ่งหรือต้ม ร้านอาหารบางแห่งใช้เส้นใหญ่พิเศษหรือใหญ่ปานกลาง โดยทั่วไปแบบเส้นเล็กจะผัดกับซอส ในขณะที่แบบเส้นใหญ่จะผัดกับส่วนผสมอื่น ๆ เช่นเดียวกับในยากิโซบะ หรือทอดในหม้อแล้วราดด้วยส่วนผสมต่าง ๆ

นอกจากนี้ในเมืองนางาซากิ มักรับประทานคู่กับซอสวุร์สเตอร์เชอร์ ซาราอูดงทั่วไป โดยเฉพาะแบบเส้นเล็กนั้น บางครั้งอาจปรุงรสด้วยรสหวาน โดยรสเปรี้ยวของซอสเป็นตัวช่วยดึงรสชาติ

ภาพ

 อ้างอิง 

หมวดหมู่:อาหารจากเส้นของญี่ปุ่น
หมวดหมู่:อาหารจากเส้นผัด
หมวดหมู่:โซบะ
หมวดหมู่:อูดง
หมวดหมู่:จังหวัดนางาซากิ